‘ભણીગણીને ભાઈજાન-મારા જેઠ- દુબઈ આવ્યા. ફોનની સુવિધા વધી એટલે અમરો સંપર્ક પણ વધ્યો, પછી તો રફીકને પણ એમણે અહીં બોલાવી લીધા. અમને બધાને બહુ જ બને છે. ખાલી ક્રિકેટ રમતી કે બે દેશો વચ્ચેની મૅચ જોતી વખતે માત્ર છોકરાઓ – ‘ઈન્ડિયા-પાકિસ્તાન’ થઈ જાય. ખેલાડીઓ મેદાન ઉપર રમત રમે એમ અમારા ઘરમાં તે વખત પૂરતી રાષ્ટ્રીયતા તલવારો તાણે. જોકે મૅચ પૂરી થયા પછી બધું મ્યાનમાં.’ પરવીન એકી શ્વાસે બધું બોલી ગઈ.